Լիդիա Կաչո

Լիդիա Մարիա Կաչո Ռիբեյրո (  ), մեքսիկացի լրագրող, իրավապաշտպան, ֆեմինիստ, կանանց նկատմամբ սեռական բռնության դեմ պայքարող ակտիվիստ։

Կենսագրություն 
Լիդիա Մարիա Կաչո Ռիբեյրոն ծնվել է 1963 թվականին Մեխիկոյում։ Լիդիայի հայրը մեքսիկացի ինժեներ էր։ Մայրը  Երկրորդ համաշխարհային պատերազմի ժամանակ Ֆրանսիայից տեղափոխվել է Մեքսիկա։ Նրա խոսքով՝ հենց մայրն է ոգեշնչել իրեն դառնալ ֆեմինիստ և մարդու իրավունքների համար պայքարող ակտիվիստ։ Լիդիան իր երիտասարդության տարիներին ապրել է Փարիզում, սովորել Փարիզի համալսարանում։ Մեքսիկա վերադառնալուց հետո սկսել է զբաղվել լրագրողական գործունեությամբ։ Novedades de Cancun պարբերականում գրել է հոդվածներ կանանց նկատմամբ բռնության մասին։ Կաչոն մշտապես սպառնալիքներ է ստացել իր գործունեության պատճառով։ 1999 թվականին ավտոբուսի կանգառում նրան բռնաբարել են։

2003 թվականին Կաչոն հրապարակել է «Դրախտի սատանաներ» հոդվածների շարքը, որտեղ բացահայտել է մանկական պոռնոգրաֆիայի ցանցը և ոստիկանության անգործությունը։ 2005 թվականին լույս է տեսել նրա համանուն գիրքը, որում նա մեղադրել է մի քանի բարձրաստիճան անձանց, այդ թվում՝ հյուրանոցի սեփականատեր Ժան Սակկար Կուրիին և գործարար Կամել Նասիֆ Բորգեին՝ մանկական պոռնոգրաֆիայի ցանցին մասնակցելու համար։ Դրանից հետո նա ձերբակալվել է։ Մի շարք միջազգային կազմակերպություններ Մեքսիկայի կառավարությանը կոչ են արել ապահովել նրա անվտանգությունը։ Մարդու իրավունքների խորհուրդը խորհուրդ է տվել նրան լքել երկիրը։ 2011 թվականին Կուրին դատապարտվել էր 112 տարվա ազատազրկման՝ բռնաբարության և մանկապղծության համար։

Ծանոթագրություններ 

Մեքսիկացի իրավապաշտպաններ
Մեքսիկացի ֆեմինիստներ
Մեխիկո քաղաքում ծնվածներ
21-րդ դարի կին գրողներ
Մեքսիկացի կին գրողներ
Անձինք այբբենական կարգով
Կին լրագրողներ
Փարիզի համալսարանի շրջանավարտներ